**Уруғларнинг нав ва экинбоплик кўрсаткичлари**

Уруғлар сифати нав тозалиги ва экинбоплик сифатлари билан белгиланади. Экинлар қандай мақсадда экилганига қараб, уруғлар нав сифатлари (нав тозалиги) жиҳатидан амалдаги стандарт талабларига жавоб бериши керак. Сабзавот ва полиз экинлари нав сифатларига кўра биринчи, иккинчи ва учинчи тоифаларга бўлинади (1-жадвал).

Уруғликнинг экинбоплик сифати деганда унинг намлиги, 1000 та уруғ оғирлиги, унувчанлиги, уруғ тозалиги, бегона экин ва ўт уруғларининг миқдори қанча эканлиги тушунилади. Унинг хар бир синфга тааллукли сифат кўрсатгичлари униб чиқиш даражасига, тозалигига, орасида бўлган бошқа экин ва бегона ўт уруғлари миқдорига қараб белгиланади (2-жадвал).

 Сабзавот ва полиз экинларининг уруғи қандай мақсадда экилишига қараб, қуйидаги талабларга жавоб бериши керак:

-уруғчилик хўжаликларда экиладиган оригинал ва элита уруғлар
1-синфдан паст бўлмаслиги;

-товар маҳсулот олиш учун экинлар биринчи ва иккинчи репродукция уруғлар учинчи тоифа ҳамда 2-синфдан паст бўлмаслиги лозим;

-товар маҳсулот олиш учун мўлжалланган полиз экинлари ва бошқа хилдаги сабзавот уруғларининг иккинчи репродукцияси экилиши мумкин.

Апробация – уруғ ва оналик уруғликларини олиш учун етиштириладиган навнинг тозалигига баҳо беришнинг асосий усулидир. Апробация - ўсиб турган ўсимликларни кўздан кечириб чиқиб, нав тозалигини, навга хослиги, шунингдек, бегона ўтлар билан ифлосланганлигига баҳо бериш.

1-жадвал

**Сабзавот ва полиз экинлари уруғларининг нав тозалиги**

|  |  |  |
| --- | --- | --- |
| Экин тури | Тоифалар бўйича нав тозалиги, % | Бегона нав аралашмасикўпи билан,% |
| I | II | III |
| Тарвуз | 99 | 98 | 90 | 1 |
| Баклажон | 98 | 97 | 92 | 1 |
| Кўк нўхот | 99,5 | 98 | 95 | 3 |
| Қовун | 99 | 97 | 92 | 3 |
| Қовоқча ва патиссон | 95 | 93 | 85 | 1 |
| Карам | 98 | 97 | 85 | 3 |
| Пиёз | 98 | 95 | 85 | 2 |
| Сабзи | 98 | 96 | 86 | 2 |
| Бодринг | 98 | 96 | 90 | 2 |
| Қалампир | 99 | 97 | 96 | 1 |
| Петрушка | 97 | 95 | 80 | 1 |
| Редис | 98 | 95 | 85 | 2 |
| Турп | 97 | 95 | 90 | 2 |
| Шолғом | 98 | 95 | 90 | 2 |
| Салат | 99 | 98 | 95 | 5 |
| Хўраки лавлаги | 98 | 95 | 90 | 2 |
| Помидор | 99 | 98 | 97 | 1 |
| Ош қовоқ | 95 | 93 | 85 | 3 |
| Укроп | 98 | 96 | 80 | 2 |
| Шовул | 97 | 95 | 85 | 2 |
| Саримсок пиёз | 99 | 98 | 95 | 4 |

Касалликлар ва зараркунандалар билан зарарланганини аниқлаш учун экинлардан намуналар олиш йўли билан апробация ўтказилади. Экин маҳсулотларининг апробация белгилари пайдо бўлган пайтда апробация ўтказилади. Жумладан:

-оқ бош карамда карам бошлари тўлик (қаттиқ) ўрай бошлаганда;

-лавлаги, сабзи, шолғом, редис, петрушка, сельдерей тўлик техник пишган даврда;

-пиёз ва саримсоқ тўлик етилиб, пиёз устидаги қобиқлари қуриганда;

-бодринг ёппасига мевалари етилиб, қисман уруғликлар пайдо бўлганда;

-помидор, бақлажон, қалампир мевалари 50 фоиз пишган вактда;

-тарвуз, қовун, қовоқ-мева этлари ва уруғлари тўлик пайдо бўлган вактда;

-шивит - техник пишиб, уруғ бошининг марказида уруғлар пишган вактда.

2-жадвал

**Сабзавот ва полиз экинлари уруғларининг экинбоплик**

**сифатлари, фоиз**

|  |  |  |
| --- | --- | --- |
| Экин тури | 1-синф уруғи | 2-синф уруғи |
| Унув-чан-лиги | Тозалиги | Бегона экин ва ўт уруғлари(кўпи билан) | Унув-чан-лиги | Тозалиги | Бегона экин ва ўт уруғлари(кўпи билан) |
| Тарвуз | 92 | 99 | 0,1 | 0 | 80 | 96 | 0,4 | 0,2 |
| Баклажон | 75 | 98 | 0,2 | 0 | 60 | 95 | 0,5 | 0,2 |
| Кўк нўхот | 90 | 99 | 0,2 | 0,1 | 75 | 96 | 0,5 | 0,2 |
| Қовун | 90 | 99 | 0,1 | 0 | 75 | 97 | 0,2 | 0,1 |
| Ковокча ва патиссон | 95 | 99 | 0,1 | 0 | 80 | 95 | 0,2 | 0,1 |
| Карам | 85 | 98 | 0,5 | 0,2 | 60 | 95 | 1,0 | 0,5 |
| Пиёз | 80 | 99 | 0,2 | 0,1 | 50 | 95 | 0,5 | 0,3 |
| Сабзи | 80 | 99 | 0,5 | 0,2 | 50 | 95 | 1,0 | 0,4 |
| Бодринг | 90 | 99 | 0,1 | 0 | 70 | 96 | 0,2 | 0,1 |
| Қалампир | 80 | 98 | 0,2 | 0 | 60 | 95 | 0,5 | 0,2 |
| Петрушка | 70 | 96 | 0,5 | 0,2 | 45 | 92 | 1,0 | 0,4 |
| Редис | 85 | 96 | 0,2 | 0,1 | 65 | 92 | 1,0 | 0,5 |
| Турп | 85 | 96 | 0,2 | 0,1 | 65 | 92 | 1,0 | 0,5 |
| Шолғом | 95 | 98 | 0,2 | 0,1 | 80 | 95 | 1,0 | 0,5 |
| Салат | 80 | 95 | 0,2 | 1 | 65 | 90 | 0,5 | 0,3 |
| Ош лавлаги | 80 | 97 | 0,5 | 0,2 | 60 | 94 | 1,0 | 0,5 |
| Помидор | 85 | 98 | 0,2 | 0 | 65 | 96 | 0,5 | 0,2 |
| Қовок | 95 | 99 | 0,2 | 0 | 80 | 96 | 0,4 | 0,2 |
| Укроп | 60 | 95 | 0,5 | 0,2 | 40 | 85 | 1,0 | 0,5 |
| Шовул | 80 | 95 | 0,2 | 0,1 | 60 | 90 | 0,5 | 0,2 |

3-жадвал

**Сабзавот ва полиз экинларини навдор уруғлик экинлар**

**орасидаги масофа, (м)**

|  |  |  |
| --- | --- | --- |
| Экин турлари | Очикжойларда | Ҳимоя қилинган жойларда |
| Тарвуз, қовун, қовоқ, бодринг | 1000 | 500 |
| Бақлажон, қалампир | 300 | 100 |
| Помидор | 200 | 50 |
| Кўк нўхот, ловия | 50 | 20 |
| Лавлаги, сабзи, пиёз ва четдан чангланувчи бошка сабзавот экинлар | 2000 | 600 |

4-жадвал

**Сабзавот ва полиз экинлари майдонларини апробацияга тегишли майдонлардан намуна олиш ва ўсимликлар сони**

|  |  |  |
| --- | --- | --- |
| Апробациямайдони | Тахлилларга тегишли умумий ўсимликлар сони | Намунаучун олинадиган ўсимликлар сони |
| Нўхот, кўк ловия | Тарвуз,қовун,қовоқ | Бошка сабзавот экинлари |
| 5 гектаргача | 300 | 200 | 500 | 50 |
| 5,1 дан 10 гектаргача | 400 | 300 | 700 | 50 |
| 10,1 дан 20 гектаргача | 500 | 400 | 1000 | 50 |

*Эслатма: Экин майдони 20 гектардан ошиқ хар 10 гектарга қўшимча 50 тадан ўсимлик олинади.*

Навларни тозалаш учун ўсимлик ҳаётининг турли фазаларида асосий ўсимликлар орасига аралашиб кетган бошқа хил ўсимликлар, бошқа навлар, касалланган, зарарланган, ривожланмай қолган ўсимликлар юлиб ташланади ва бу тўғрида далолатнома тузилади. Масалан, четдан чангланадиган бир йиллик экинлар гуллашдан олдин биринчи марта, туганаклар пайдо бўлиши олдидан иккинчи марта тозаланади, бунда касалланган, морфологик белгилари жиҳатидан бошқача бўлган ўсимликлар юлиб ташланади.

Уруғлар етилиши олдидан экинлар учинчи марта тозаланади. Бунда яхши ўсмаган ва типик бўлмаган ўсимликлар йўқотилади, уруғлар ёппасига етилганда эса тўртинчи марта навга хос бўлмаган мевалардан тозаланади. Уруғларни йиғиб-териб олиш вақтида яна текширилади ва навга хос келмайдиган мевалар йўқотилади. Кўчат билан экиладиган сабзавот экинларида нав тозалаш биринчи марта парникда кўчат етиштириш вақтида ўтказилади.

Ҳар гал нав тозалигини аниқлаш вақтида далолатнома тузилади. Четдан чангланувчи уруғли экинлар яқинида ўсаётган шу экиннинг ёввойилари гуллагунча йўқотилади.

Ёввойи ўсимликларни йўқотишда ҳам далолатнома тузилади. Икки йиллик оналик уруғликларни йиғиштириб олиш даврида кузги ҳамда уруғликлар экиш олдидан сараланади ва баҳорги танлов ўтказиш далолатномаси тузилади.

Бир йиллик экинлар ҳам навларига қараб сараланади. Экинларнинг гуллашидан олдин тозалиги кўриб чиқилмаган ва уруғ сараланмаган бўлса, уруғнинг категорияси пасайтирилади.

Икки йиллик сабзавот экинларидан пиёз, сабзи, карам, ош лавлаги, шолғом, турпда биринчи йилидаги вегетация даврида ҳам “Дала апробацияси” ва”Оналик уруғликларни кузда танлаш”, иккинчи йилда ”Оналик уруғликларни баҳорда танлаш” ва “Гуллаш олдидан текшириш” каби уруғчилик ишлари бажарилади ва улар ҳам хужжатлаштирилади.

Р.Хакимов
М.Файзиев